GiliGold/VAD_KnessetCorpus huggingface dataset:
משה סנה:  כשזכיתי לפגוש אותו פנים אל פנים זה היה פעם אחת בשתיים בלילה באיזה שהוא מקום, פעם אחת בחצות והוא בתחילת היום
משה סנה:  אני יודע שאחר-כך יש לו עוד פגישות
משה סנה:  אני הלכתי והייתי גמור באותו יום
משה סנה:  זו עבודה קשה מאוד
אריאל קלנר: ואתה גם בסוף יושב במליאה
משה סנה: הוא יושב במליאה
משה סנה:  ואתמול הוא יושב במליאה עם יריב לוין, ואני ניגש לדבר עם יריב לוין במליאה בשעות הקטנות של הלילה אבל זה אנחנו וכך חונכנו לעשות, ולתת דין וחשבון לציבור
משה סנה:      אני לא יודע מי אחראי לזה אבל חייבים שתהיה הצמדה מובהקת בינינו לבין השופטים
משה סנה:  לא יכול להיות שהשופטים עושים ככול אשר לאל ידם, ואני אסביר את עצמי כי אני בא מהמערכת הזאת, ותרשו לי קצת ביקורת: מערכת המשפט מחויבת לכללים כמו שאנחנו מחויבים לכללים
משה סנה:  מערכת המשפט מחויבת לתת הכרעת דין
משה סנה:  בואו נתחיל ככה: דיון חייב להתנהל מיום ליום, מעת לעת זה נקרא
משה סנה:  מתחילים דיון היום, ממשיכים בראשון, שני, שלישי
משה סנה:  ההכרעה בתוך 30 יום
משה סנה:  החוק אומר מעת לעת
משה סנה:  אתם יודעים כמה זמן זה לוקח? משנה לשנה
משה סנה:  הכרעת דין 30 יום – 300 יום
משה סנה:  עושים מה שרוצים
משה סנה:  לפני יומיים הפרקליטות ביקשה מהכנסת לקבל בשבילי אישור להופיע בבית משפט בדיון חשוב מאוד, והכנסת אישרה לי להופיע
משה סנה:  התיק שאולי כולכם מכירים – רונאל פישר ורות דוד, פרשת תביעה
משה סנה:  חקירה חודשיים, פרשת תביעה
משה סנה:  כמה זמן מתנהל התיק? תנחשו
אריאל קלנר: שמונה שנים
משה סנה: קראת
משה סנה:  תבינו, שמונה שנים
משה סנה:  ביאליק אומר: אם יש צדק - יופע מיד
משה סנה:  מישהו משלם מחיר על החוסר יעילות המשווע הזה והלא הגיוני? תחשבו מה זה עושה לאזרח
משה סנה:      אופיר, בזה אני מסיים, אני מצטער שאני מלאה אתכם: פנתה אלי אמא, הבן שלה נפצע בתאונה, הגישה תביעה נגד הביטוח
משה סנה:  היא צריכה את הכסף כי יש לו טיפולים וזה המון כסף
משה סנה:  לפני שנה וחצי הסתיים הדיון
משה סנה:  השופט אמר לה: אני נותן תוך שלושה חודשים הכרעת דין
משה סנה:  היא מחכה במתח רב, ואז הוא אמר לה: אין הכרעת דין
משה סנה:  היא מחכה שנה וחצי – אין קול ואין עונה
משה סנה:  תחשבו, היא אומרת לי: יש לי עלויות של טיפולים לבן שלי, מה אני עושה?
אופיר כץ: אני מציע שתיזום הצעה לדיון מהיר, אני אצטרף אליך בנושא הזה ונביא אותם שיתנו לנו תשובות איך קורה דבר כזה
משה סנה: עכשיו, היא פונה לשופט, הוא אומר לה: אני עמוס, יש 24 שעות ביממה, אין לו אפילו תאריך להכרעת דין
משה סנה:  תבינו, זה חוסר יעילות שפוגע בנו, שפוגע בצדק, שזה אחד הדברים החשובים
משה סנה:  מישהו בודק אותם? מישהו אומר שהם לא היו יעילים ואולי נוריד בשכר?     לכן אני אומר: אני חושב שלדיון הזה היה צריך להגיע פרופסור אלבשן ולהסביר לנו
משה סנה:  ועדין אני מצטרף לינון
משה סנה:  מאחר ואנחנו אנשי קואליציה שלוקחים אחריות ומישירים מבט לציבור, אני לוקח אחריות ואנחנו מקבלים את ההמלצה
משה סנה:  אני כן חושב שלהבא הנכון והמכבד שיושב-ראש הוועדה יגיע לפה ויסביר לנו את הדברים וכן, שנעשה רביזיה באיך נקבע השכר ולמי הוא מוצמד
משה סנה:  תודה
אופיר כץ:  יש לך פה רוח גבית
אופיר כץ:  תודה, חבר הכנסת סעדה
אופיר כץ:      חבר הכנסת קלנר, בבקשה
אריאל קלנר: אני באמת רוצה להצטרף לחלק גדול מהדברים שאמרת ולדייק פה נקודה: אנחנו מדברים הרבה מאוד עכשיו, בעת הזאת, על דמוקרטיה
אריאל קלנר:  והמדרג הנורמטיבי במדינה דמוקרטית עומד מעל כולם – הציבור
אריאל קלנר:  מתוך כך, נבחרי הציבור צריכים להיות אלה שמקבלים את המעמד הגבוה ביותר, לא בשבילנו אלא בשביל הציבור
אריאל קלנר:  ולכן, זו אמירה
אריאל קלנר:  זה עניין של אמירה גם כלפי הציבור
אריאל קלנר:      אנחנו כאן – דיברו פה קודם על ותק או על דברים אחרים
אריאל קלנר:  כול אחד מאתנו יכול מחר לא להיות כאן כי אנחנו תלויים כול רגע
אריאל קלנר:  אין לנו קביעות ולא חצי קביעות ולא שום דבר
אריאל קלנר:  אנחנו יכולים מחר לא להיות פה כי הציבור יחליט שאנחנו לא צריכים להיות פה
אריאל קלנר:  ומתוך כך, במדרג הנורמטיבי אני תמיד שומע שעם כול הכבוד, ויש לי המון כבוד לנשיא בית המשפט העליון או למוסד, נעזוב כרגע את העניינים הפרסונליים
אריאל קלנר:  מבחינתי, מוסד ראש הממשלה ושוב, בלי קשר לבלי ראש הממשלה היום שהוא שלי ואני רוצה, ועד לפני כמה חודשים היה מישהו שלא רציתי אבל במדרג הנורמטיבי לא הגיוני שתפקיד נבחר הציבור הרם ביותר יהיה פחות מתפקיד ממונה
אריאל קלנר:  זה פשוט לא יכול להיות ככה ואת הדברים האלה צריכים לתקן
אריאל קלנר:      אני כמובן מצטרף לכול מה שנאמר כאן ואנחנו מזדהים עם הציבור, עם כול הקשיים שלו אבל חייבים לחדד את הנקודות האלה כי יש דה-לגיטימציה מכוונת - -
אופיר כץ: נעשה את זה
אריאל קלנר: - - כלפי נבחרי ציבור כשבאים ואומרים: הם כולם גנבים בפוטנציה, הם כולם פושעים בפוטנציה, הם כולם מתעסקים בשטויות ובכלום ולכן, שיסתדרו עם משכורת נמוכה או ממוצעת או טיפה מעל זה, ושלא כמו איזו פקידות מקצועית גבוהה שהם הדרג הנבחר
אריאל קלנר:       את הדבר הזה צריך לעקור מן השורש במיוחד במדינה עם משטר דמוקרטי ותרבות דמוקרטית
בועז ביסמוט: אני אהיה קצר: אני רק רוצה לחזק את הדוברים
בועז ביסמוט:  בכול העניין של שכר – אני מוצא את עצמי בשבוע או השבועיים האחרונים בראיונות ששואלים אותי בעניין של העלאת המשכורת, שכביכול אנחנו איזה גנבים בחשיכה, ויש בזה משהו שקצת מפריע לי מהסיבה הפשוטה שאני מגיע לכנסת וזו לא קריירה ראשונה שלי
בועז ביסמוט:  אתה יודע, אני בא מעולם העיתונות וגם הייתי בדיפלומטיה
בועז ביסמוט:  תן לי להגיד לך שחבר כנסת, ואני אומר את זה כאן באופן מאוד פתוח ושקוף – זו המשכורת הנמוכה שלי כחבר כנסת
בועז ביסמוט:  זו המשכורת הכי נמוכה שלי עשרות שנים
בועז ביסמוט:      אבל למה אתה בא לפוליטיקה? אתה לא בא כדי להתעשר ואתה לא בא כדי לעשות – להיפך, נגיד פה לציבור שכאשר אתה חבר כנסת, אז למעשה אתה משרת את הציבור
בועז ביסמוט:  ויותר מזה, אם נהגת לעשות הרצאות או כול דבר אחר כמו שבמקצועות אחרים אתה רשאי, פה אתה לא רשאי
בועז ביסמוט:  ולכן, אתה משרת את הציבור מהרגע שפקחת את עיניך ועד הרגע שעצמת אותן, ואם אתה גם במחנה שלנו, במפלגה שיש לך פריימריז כמו במחנה שלנו, אתה עובד כול הזמן
בועז ביסמוט:  ירדת למכולת – אתה עובד
בועז ביסמוט:  פה הלכת מהמליאה למזנון – אתה עובד
בועז ביסמוט:  פה, בוועדה, זה המקצוע שלנו
בועז ביסמוט:      אז הדבר החשוב שאני רוצה להגיד זה שאנחנו לא באים פה להתעשר אלא כדי לשרת את הציבור, ובאמת זה מגוחך להגיד שזה כאילו למטרות רווח במירכאות ואתה בא לפה כדי להתפרנס
בועז ביסמוט:  אבל מצד שני, כול אדם רשאי להתפרנס בכבוד, זה דבר שהוא לגיטימי
בועז ביסמוט:  ויותר מזה – מה אתה מצפה מנבחר ציבור? כאשר הוא יושב במסעדה, הוא יושב עם אנשים, הדבר האחרון שאתה רוצה שהוא יהיה סוג של נזקק או שנורר
בועז ביסמוט:  הוא רוצה להתקיים בכבוד ולהיפך, כאשר הוא יושב ונפגש עם אנשים, להתנהג בהתאם
בועז ביסמוט:      אז לכן אני אומר שאתה לא בא לפוליטיקה כדי להיות מיליונר אבל גם יש את המינימום, ולא צריך להתבייש להגיד את זה
בועז ביסמוט:  משום מה, ברגע שאנשים מדברים על פרנסה או על כסף, מיד יש איזה תסביך מסוים
בועז ביסמוט:      עוד דבר חשוב שאני רוצה להגיד – הזכרתם את העניין של השופטים, וזה בכלל קשור גם לכול הרפורמה
בועז ביסמוט:  יש את העניין התודעתי
בועז ביסמוט:  ברגע שזה פוליטיקאי, נבחר ציבור, שזה דבר יוקרתי ואתה נבחר ציבור, אתה הציבור, אתה משרת אותו – הגיע הזמן באמת שנשנה את התודעה
בועז ביסמוט:  לעולם לא תראה שופט שניצבים מולו ואומרים לו: הרווחת ככה וככה, שזה הרבה יותר מנבחר ציבור ומור לו ככה וככה, ונבחר ציבור הוא פוליטיקאי, מיד הוא שנורר, מיד הוא סידר לעצמו ג'וב וכולי
בועז ביסמוט:       באופן תודעתי, אני חושב שהגיע הזמן שנשים לזה סוף
בועז ביסמוט:  הלילה למשל, ראינו כיצד אופוזיציה וקואליציה, אני לא מסכים איתם אבל עבדנו יחדיו קשה והם רוצים להפיל אותנו וזה לגיטימי
בועז ביסמוט:  חבל, רק הייתי מציע להם להעלות את רמת הנאומים שלהם, שיאתגרו אותנו קצת יותר, אבל אנחנו באים לפה כדי לעבוד קשה, בטח לא כדי להיות מיליונרים, האמינו לי
בועז ביסמוט:  אם היינו רוצים לעשות את זה, רבים מאתנו אנשים לא מוכשרים או בלתי-מוכשרים, היינו הולכים למקום אחר ואנחנו אוהבים את מה שאנחנו עושים
בועז ביסמוט:  באנו לשרת את הציבור גם אם המשכורת הייתה נמוכה יותר, וזה מה שנאמר כאן בוועדה כעת, שזה ירד ההעלאה מ-12
בועז ביסמוט: 5% ל-5
בועז ביסמוט: 1%, וזה מראה עד כמה מה שאני אומר עכשיו הוא אמתי
בועז ביסמוט:  באנו לפה כדי לשרת, לא באנו לפה כדי להתפרנס ולא כדי לקבל שירות
אופיר כץ: תודה בועז
אופיר כץ:      חנוך בבקשה
חנוך דב מלביצקי: אני מאוד התפעלתי מהדברים של חבר הכנסת אזולאי, זה ממש כאילו יצאו מהבטן ומהלב שלי
חנוך דב מלביצקי:  מעבר לזה, אני חושב שזה הסיפור שקורה בוועדת הכספים עם כול תנאי הפרישה המופלגים של יוצאי המערכת המשפטית, שיש פה שופטים שיש להם לשכה ועוזרים עד סוף ימי חייהם על חשבון הציבור והם משתמשים בזה, מה לעשות? אנחנו רואים את זה כעת חיה גם לפעילות פוליטית
חנוך דב מלביצקי:  הרי זה לא יעלה על הדעת, זה מטורף ברמות אחרות וצריך לתת את הדעת על העניין הזה בוועדת הכספים
חנוך דב מלביצקי:      בעיני, וזה אופיר, כיו"ר ועדת כנסת גם נכון לפעול – וזה אולי חלק, הוועדה הציבורית ובכלל, כול הקטע של הבקרות האלה, ואני מדבר כרגע על הנושא של הסיפור של הקשר לבוחר
חנוך דב מלביצקי:  אני חושב שראוי לבדוק את הנושא הזה ולאמץ כללים קצת אחרים כי מה שקורה היום, שעל כול הוצאה מינורית צריך לקבל כול מיני אישורים, ואתה צריך לבוא ולהראות ש
חנוך דב מלביצקי:  לא יודע מה אתה צריך להראות
חנוך דב מלביצקי:  זה דברים שהם כל-כך מופרכים ומכעיסים הרבה פעמים, ואתה צריך ללכת ולהתחנן ולהסביר שבסופו של דבר זה כסף שניתן לך כדי לשמור על קשר עם הציבור, מתפרסם דוח כול שנה, ואם מישהו חושב שהיה לא בסדר – יש ביקורת ציבורית
חנוך דב מלביצקי:  ואדרבה, תפעלו בכיוונים המשפטיים, תדרשו את הכסף חזרה אבל לא יכול להיות שחברי כנסת פה יורדים לרמות האלה איתם ומאשרים להם את החשבונית הזאת ככה ואת החשבונית הזאת ככה, וזה כן נראה לשימוש הזה וזה לא נראה
חנוך דב מלביצקי:  זה מטורף בעיניי
חנוך דב מלביצקי:  לא ראיתי כזה דבר קורה בשום מקום
חנוך דב מלביצקי:  או שזה יהיה או שזה לא יהיה אבל הדרך הזאת, כמו שזה עכשיו, שדורשים ממך כול מיני הסברים – באמת, אני לא רוצה להיכנס לפרטים, זה משהו שאני חושב שראוי לקיים עליו דיון ולבדוק איך משנים אותו
אופיר כץ: אני רוצה להפריד בין שני הדברים שאמרת – הצוות של החשבות הוא מאוד אדיב ומאוד נכון לסייע לנו
אופיר כץ:  פשוט השיטה גורמת למצב כזה שעל כול דבר קטן אתה צריך ללכת ולהסביר ולהצדיק
ינון אזולאי: זה דברים שבגדול צריכים להיות נדונים בוועדה, בשביל זה אנחנו מדברים, כדי לשנות, לעשות שינויים
חנוך דב מלביצקי: גם זה שיש את הוועדה הציבורית הזאת – אני לא יודע מי הפורום שקיים את הדיונים, אם הם ערכו דיונים עם חברי הכנסת, באו, הצטרפו, שאלו אותם, ישבו איתם? זה שלושה כאלה במגדל השן שיושבים שם, ומה לעשות שזה תמיד אותו פרופיל - -
אופיר כץ: אני אציע בסוף הצעה לסיכום ותגידו לי אם זה מקובל עליכם
אופיר כץ:      בבקשה, אדוני החשב, חיים אבידור
ינון אזולאי: אל תקצץ עוד, עזוב
ינון אזולאי:  בואו נצביע, אנחנו מוכנים להתפשר
חיים בוגר: חבר הכנסת אזולאי, בכול מהלך דבריו הסתכל עלי
חיים בוגר:  אז אני לא הוועדה הציבורית - -
ינון אזולאי:  חס ושלום
ינון אזולאי:  אני שמח שכול אחד מרגיש שאני מדבר אליו אישית
ינון אזולאי:  הגעתי ליעד
חיים בוגר: - - אבל מצאתי לנכון להגיד שני דברים על למה הוועדה הציבורית הגיעה להמלצה שהיא הגיעה, ואחר-כך להדגיש שני דברים לגבי התחשיב, כדי שיהיה ברור
חיים בוגר:      קודם כל, הוועדה הציבורית בפירוש אמרה תמיד, כולל בשיחה שהיה בה חבר הכנסת כץ, שהיא חושבת שחבר הכנסת צריך להרוויח שכר הוגן ושכר גבוה, שיאפשר לו לעשות את העבודה שלו בצורה הכי טובה שהוא יכול לעשות
חיים בוגר:  היא בפירוש לא אמרה נמוך או לא נמוך
חיים בוגר:  היא חושבת שחבר הכנסת צריך להרוויח שכר הוגן כדי שיבואו לפה גם אנשים טובים ויקדישו את עצמם לנושא הזה
חיים בוגר:  זה דבר ראשון
חיים בוגר:      דבר שני – היא התייחסה לגובה ההעלאה, היא לא התייחסה לשכר
חיים בוגר:  היא אמרה שההעלאה של 12
חיים בוגר: 5% היא העלאה חריגה מעצם החישוב שלה כי החישוב שלה לוקח בחשבון שכר ממוצע, שהשכר הממוצע לוקח חודשים ספציפיים מסוימים בשנה מסוימת שאומרת הלשכה המרכזית לסטטיסטיקה, אפילו לא כול השנה, ונקבע איזה שהוא מספר שלדעתה לא משקף את מה שקורה בפועל, על אחת כמה וכמה בתקופה האחרונה, וזה מסתדר גם עם המדיניות שלך – זה שכר שנקבע לאחר שכוח העבודה המוחלש נפלט ונשאר רק כוח העבודה הגבוה שעל-פיו חישבו את השכר
חיים בוגר:  ולכן, עליית השכר הזאת לדעתה היא עליית שכר חריגה
חיים בוגר:  ולכן, היא מצאה לנכון לתת את עליית השכר הממוצע של השנה האחרונה בלבד ולנטרל את השנתיים שהיו לפני כן, ששם באמת כוח העבודה המוחלש ממש יצא מהשוק
ינון אזולאי: אני רוצה להזכיר לך שבשנה האחרונה לא בדיוק היה כוח עבודה מוחלש, חזרו כבר מהאבטלה אבל בסדר
חיים בוגר: לא כולם
ינון אזולאי: עזוב, זה לא טיעון כי קראנו והבאנו ואמרתי שנצביע בעד מה שהיושב-ראש ממליץ לנו
חיים בוגר: מה שאני מבקש להדגיש לגבי התחשיב: ההמלצה של הוועדה היא לתת את השנה האחרונה, את ה-5
חיים בוגר: 1, ולאיין את כול מה שהיה לפני כן
חיים בוגר:  זאת אומרת, אתם תקבלו בעתיד - -
אופיר כץ: אבל חיים, אתה מציג את זה – זה לא לתת חמישה אחוז, לקצץ שבעה אחוז
חיים בוגר: זה לקצץ שבעה אחוז, ולקצץ לתמיד
חיים בוגר: לא ייווצר מצב שבעתיד יקבלו את זה
ינון אזולאי: ברור, לא ציפינו שתעשו משהו אחר
חיים בוגר: זה דבר אחד
חיים בוגר:  דבר שני שאני רוצה להדגיש זה שההחלטה הזאת משפיעה גם על סקטורים נוספים שהשכר שלהם – לא, חברי הכנסת לשעבר שמקבלים פנסיה תקציבית, הם מקבלים את זה לפי השכר של חברי הכנסת
חיים בוגר:  זאת אומרת, גם הגמלה שלהם תקוצץ באותם אחוזים
משה סנה: אופיר, גמלאים, אותם לא נשמע? אין להם נציגות? גם הם נפגעים והייתי חושב שזה היה הגון כי זו פגיעה בשכר שלהם גם
חיים בוגר: הגמלאים הם נגזרת של שכר חברי הכנסת ומה שקורה לחברי הכנסת, קורה גם להם
חיים בוגר:  ולכן, אני מצאתי לנכון להדגיש את הדבר הזה
חיים בוגר:       בשלב זה, זה מה שצריך להיות, זאת המתכונת
חיים בוגר:  רוצים לשנות אותה? לא עכשיו
אופיר כץ:  חברי הכנסת, לפני שנעבור להצבעה אני - -
משה סנה: כול אחד חושש מעין המצלמה ובסוף תישאר פה לבד
משה סנה:  אופיר, אני מבטיח שאני נשאר פה
אופיר כץ: אתה וינון וחנוך – אין לי ספק שתישארו
אופיר כץ:  יש פה חברי כנסת שיש להם גם ועדות אחרות
אופיר כץ:   ראינו מי לא נמצא פה מהרגע הראשון באופן מלוכד
אופיר כץ:        אז ממה שאני הספקתי ללמוד, הדבר הזה לא מוסדר, הוא לא מסודר, וזה כול פעם חתיכה מפה וחתיכה משם, והעלאה פה והורדה שם – אני חושב שהגיע הזמן להסדיר את זה
אופיר כץ:  לא רק נושא השכר, יש פה עוד הרבה מרכיבים מסביב, כמו שהוזכר פה לגבי העוזרים, לגבי השיטה שלנו עם כול המרכיבים שלנו כחברי כנסת, התקציב של הקשר עם הבוחר – כול הדברים הנלווים, ומהעבודה של הוועדה ראיתי רק את הנושא של העלייה או לא עלייה, קיצוץ או לא קיצוץ, ואני חושב שצריך להיכנס לכול הפרטים הקטנים ולהסדיר את זה אחת ולתמיד
אופיר כץ:  כשאני אומר "אחת ולתמיד" זה לגבי השיטה, לגבי המנגנון
אופיר כץ:  כמובן שתמיד יהיו שינויים בהמשך כי המציאות משתנה אבל לפחות שזה יהיה משהו יותר מובן ומוסדר, ואני מציע שגם היועצת המשפטית לכנסת תיכנס לעניין ושאנחנו, חברי הכנסת, ניפגש עם הוועדה
אופיר כץ:       כמובן שגם נשב בינינו, נעלה הצעות ואנחנו רוצים גם לקבל הצעות מכול גורם שהוא רלוונטי
אופיר כץ:  ניפגש איתם ונתחיל לרדת לנושא הזה לעומק ולנסות להסדיר את זה כמה שיותר
אופיר כץ:      בבקשה ארבל
ארבל אסטרחן: הדברים הוסברו
ארבל אסטרחן:  אני אקריא את הנוסח שעליו תצביעו:     "החלטת שכר חברי הכנסת (הוראת שעה ועדכון השכר), התשפ"ג–2023     הוראת שעה לשנת 1
ארבל אסטרחן:  על אף האמור בסעיף 5(ב) להחלטת שכר חברי הכנסת" - -  2023     	זאת ההחלטה שקובעת את ההצמדה לשכר הממוצע
ארבל אסטרחן:      		- - "ביום ח' בטבת התשפ"ג, (1 בינואר 2023), ישתנה שכר היסוד        של נושאי המשרד האמורים באותו סעיף כך ששכרם הכולל יעלה ב-5
ארבל אסטרחן: 1%
ארבל אסטרחן: "     	נושאי המשרה – הכוונה לכול חברי הכנסת לסוגיהם, מיו"ר הכנסת ועד חברי הכנסת, יושבי-ראש ועדות וסגני יו"ר הכנסת וראש האופוזיציה
ארבל אסטרחן:      "עדכון השכר משנת 2
ארבל אסטרחן:  לשם עדכון שכר היסוד של נושאי המשרה האמורים בסעיף 5(ב) 2024 ואילך	          להחלטה העיקרית החל משנת 2024 ואילך, יהיה שכר היסוד לעניין 	                        שנת 2023 כפי שעודכן לפי סעיף 1
ארבל אסטרחן: "     		זה הסעיף שאומר שבעתיד לא יחזירו את מה שירד אלא ב-2024 יתנו את העלייה של שנת - - 		     תחילה			3
ארבל אסטרחן:  תחילתה של החלטה זו ביום ח' בטבת התשפ"ג (1 בינואר 2023)
אופיר כץ: אם כך, מי בעד לקבל את המלצות הוועדה הציבורית?
ינון אזולאי: מי בעד לקצץ לנו מהשכר, וזה בסדר
אופיר כץ: מי בעד לקבל את המלצת הוועדה הציבורית לקיצוץ של 7%?
חיים בוגר: 7
חיים בוגר: 4
אופיר כץ: 7
אופיר כץ: 4
אופיר כץ: המלצת הוועדה התקבלה
אופיר כץ: מי בעד? ארבעה
אופיר כץ:  מי נגד? מי נמנע? אחד
אופיר כץ:      אם כך, המלצת הוועדה התקבלה
אופיר כץ:  תודה לחברי הוועדה
אופיר כץ:       אנחנו עכשיו הולכים לוועדת הכספים לנושאי המשרה
אופיר כץ:      הישיבה נעולה
אופיר כץ: בוקר טוב לכולם, אני מתכבד לפתוח את ישיבת הוועדה
אופיר כץ:  נתחיל בסעיף 2 לגבי קביעת ועדה לדיון בהצעות חוק לביטול אזרחותו של פעיל טרור שמקבל תגמול עבור ביצוע מעשה הטרור (תיקוני חקיקה), התשפ"ג–2023, של חבר הכנסת שמחה רוטמן וקבוצת חברי הכנסת; של חבר הכנסת עודד פורר וקבוצת חברי הכנסת; של חבר הכנסת זאב אלקין; ינון אזולאי
אופיר כץ:       בקשת יושב-ראש ועדת הכנסת להעברת הצעות חוק לביטול אזרחותו או תושבותו של פעיל טרור שמקבל תגמול עבור ביצוע מעשה הטרור, של חבר הכנסת אופיר כץ, חברת הכנסת שרן השכל, מאיר כהן וקבוצת חברי הכנסת, מוועדת הפנים והגנת הסביבה לוועדה שעליה יוחלט בסעיף א1
משה סנה: זה אישור טכני של האירוע
אופיר כץ: הצעות החוק של שמחה רוטמן וקבוצת חברי הכנסת, של חבר הכנסת עודד פורר וקבוצת חברי הכנסת; של חבר הכנסת זאב אלקין; ינון אזולאי; הועברו מהמליאה לוועדת הכנסת ביום י"ח בטבת התשפ"ג, 11 בינואר 2023 ,לצורך קביעת ועדה לדיון
אופיר כץ:       כמו כן, החליטה המליאה באותו היום להעביר לדיון בוועדת הפנים והגנת הסביבה הצעות חוק באותו עניין, של חבר הכנסת אופיר כץ; של חברת הכנסת שרן מרים השכל; של חבר הכנסת מאיר כהן וקבוצת חברי הכנסת
אופיר כץ:      מוצע כי כל הצעות החוק האמורות ידונו בוועדה משותפת של ועדת הכנסת וועדת הפנים והגנת הסביבה
: בהסכמה
אופיר כץ: לפני שאני אגיד את ההרכב – דנו אחרי ההצבעה על באיזה ועדה לקיים את הדיונים של החקיקה
אופיר כץ:  היו כל מיני התייעצויות
אופיר כץ:  מאחר שחשבנו גם על ועדת הפנים וגם על ועדת החוץ והביטחון, בסוף הגענו למסקנה שהכי טוב גם מבחינת לוחות הזמנים של הוועדות הנוספות, שנקים ועדה משותפת בהסכמה עם יושב-ראש ועדת הפנים ויושב-ראש ועדת הכנסת, ואני אעמוד בראשות הוועדה
אופיר כץ:  גם זה כמובן בהסכמה
אופיר כץ:  וכך בעצם נוכל להעניק יותר זמן לתהליך חקיקת החוק כך שיהיו לו הרבה יותר שעות, ונוכל לקדם אותו במסלול יותר מהיר, להבדיל אם הוא היה בעצם בוועדה אחרת
אופיר כץ:  וכשמדברים על חוק בתמיכה של 106 חברי כנסת אז אני חושב שזה משהו שכולם רוצים
: רוצים לפרגן לך פה דיונים שקטים
אופיר כץ: וגם ועדת הפנים, שגם להם יש פקק של דיונים וחקיקה, כמובן שגם ועדת הפנים בעד וגם ועדת החוץ והביטחון בעד, אין שאלה בכלל
אופיר כץ:  אבל פה פשוט בוועדה הזאת שנקים ביחד ונצביע עליה יהיה יותר זמן לדיוני עומק רבים יותר
אופיר כץ:  אני חושב שזה הרצון של כולם
אופיר כץ:       אני אקריא:      הוועדה תהיה בת 12 חברים, 6 חברים מכל ועדה
אופיר כץ:  צריך שיהיה מס' זוגי מכל ועדה:     חברי הכנסת: אופיר כץ יושב-ראש, משה סעדה, ינון אזולאי, שמחה רוטמן, מירב בן ארי, שרון ניר
אופיר כץ:       חברי הכנסת מטעם ועדת הפנים: יעקב אשר, אליהו רביבו, לימור סון הר מלך, וואליד טאהא, זאב אלקין, יוסף עטואונה
אופיר כץ:      כמובן שאם מישהו ירצה שינוי, להיכנס, לצאת, תעדכנו אותי, ונעשה את זה
אופיר כץ:      אם כך, נעבור להצבעה
אופיר כץ:  אז אני מעביר את כל החוקים שהיו מפוצלים בהצבעה אחת לוועדה המשותפת
ארבל אסטרחן: אבל בגלל שחלק זה העברה מוועדה לוועדה זה יחייב הצבעה במליאה
ארבל אסטרחן:  אם זה היה רק בוועדה זה היה נגמר פה
אופיר כץ: בסדר גמור
אופיר כץ: בעד – פה אחד
אופיר כץ: אם כך, ההצעה אושרה פה אחד
אופיר כץ:  אני מתכוון כבר מחר להתחיל את הדיון הראשון בצוהריים
אופיר כץ:  אתם תקבלו על כך הודעה
: בהצלחה ליושב-ראש
אופיר כץ:      << הצח >> הצעת חוק המרכז לגביית קנסות, אגרות והוצאות (תיקון מס' 19 והוראת שעה) (תיקון), התשפ"ג–2023 << הצח >> << הצח >> הצעת חוק לפינוי שדות מוקשים (תיקון מס' 2), התשפ"ג–2023 << הצח >>
אופיר כץ: אם כך, אנחנו עוברים לנושא הראשון: בקשת הממשלה להקדמת הדיון בהצעות החוק הבאות לפני הקריאה הראשונה:      1
אופיר כץ:  הצעת חוק לפינוי שדות מוקשים (תיקון מס' 2), התשפ"ג–2023
אופיר כץ:      2
אופיר כץ:  הצעת חוק המרכז לגביית קנסות, אגרות והוצאות (תיקון מס' 19 והוראת שעה) (תיקון), התשפ"ג–2023
אופיר כץ:      אלו הצעות שהגיעו בכנסת הקודמת
אופיר כץ:  שדות המוקשים זה משרד הביטחון, ומרכז קנסות זה משרד המשפטים
אופיר כץ:  נציגי הממשלה, נתחיל עם הצעת החוק לפינוי שדות מוקשים, את רוצה להסביר? בבקשה
אופיר כץ:       << הצח >> הצעת חוק לפינוי שדות מוקשים (תיקון מס' 2), התשפ"ג–2023 << הצח >>
יעלה סרלין בכר: בוקר טוב, אנחנו מעדכנים כי הוראת השעה שאושרה בכנסת הקודמת, ועל פי חוק-יסוד: הכנסת, הוארך תוקפה עד 15 בפברואר, שזה עוד פחות מחודש
יעלה סרלין בכר:  למעשה, אנחנו חייבים לקדם ולעגן את הוראת השעה בתיקון חקיקה קבוע, מכך שהחל מה-15 בפברואר אם אין בעצם תיקון חקיקה שעומד בתוקפו לרשות לפינוי מוקשים, לרלפ"מ אין בעצם סמכות לפינוי נפלים
יעלה סרלין בכר:       הוראת השעה קבעה שלרשות יש את הסמכות מעבר לשדות המוקשים גם לפנות נפלים
יעלה סרלין בכר:  ואנחנו מדברים על מיזמים שהם מהותיים מאוד למשק
משה סנה: אני לא מבין, למה זה בהוראת שעה ולא קבוע?
יעלה סרלין בכר: בזמנו בגלל שהיה צורך דחוף והיינו בתקופה של ממשלת מעבר, אז העברנו את זה בהוראת שעה בידיעה שברגע שנוכל, שתוקם הממשלה, אנחנו נעגן את זה בחקיקה
יעלה סרלין בכר:  זאת אומרת שגם משרד המשפטים וגם הממשלה עצמה גם אתמול אישרה את זה, כי מדובר בסמכות שהיא מאוד קריטית למשק
יעלה סרלין בכר:  למעשה הרשות לפינוי מוקשים בזה שהיא מפנה נפלים אז היא מקדמת גם בנייה, גם תשתיות לאומיות, ופרויקטים של אנרגיה ירוקה
משה סנה: אני מבין שעכשיו זאת הצעת חוק
יעלה סרלין בכר: עכשיו זאת הצעת חוק, תיקון חקיקה קבוע להעניק שתי סמכויות לרלפ"מ, לרשות לפינוי מוקשים
יעלה סרלין בכר:  אחד, מעבר לפינוי מוקשים גם פינוי הנפלים, כך שהרשות מתקשרת עם יזמים באמצעות החשכ"ל, והיא זאת שמפנה ומפקחת על הפרויקטים, ומחזירה את השטח נקי לאותו יזם, בין אם זה תשתיות לאומיות, כמו שאמרתי, ובנייה
יעלה סרלין בכר:  למשל, יש פרויקט של שכונה נוספת בירוחם שעומד על הקנה
יעלה סרלין בכר:  העניין הוא שאם ב-15 בפברואר אנחנו לא נעמיד את החוק, את התיקון הקבוע, לא תהיה לנו סמכות, ופרויקטים שהם עכשיו תוך כדי התקשרות ייעצרו
אופיר כץ: אם כך, הבקשה אושרה פה אחד
אופיר כץ:       << הצח >> הצעת חוק המרכז לגביית קנסות, אגרות והוצאות (תיקון מס' 19 והוראת שעה) (תיקון), התשפ"ג–2023 << הצח >>
אופיר כץ: אנחנו עוברים לבקשה הבאה: הצעת חוק המרכז לגביית קנסות, אגרות והוצאות, מה שהביא מהכנסת הקודמת גדעון סער
משה סנה: זה לא נשמע טוב, קנסות והוצאות על הבוקר
משה סנה:  קשה לנו עם זה על הבוקר
אופיר כץ: המרכז לגביית קנסות, זה בא להקל על הרשויות
חנוך דב מלביצקי: זה מקל על הגבייה ומקשה על האזרחים
אופיר כץ: דווקא על הרשויות מול האזרחים
משה סנה: זה מקל על הרשויות, לא על האזרחים
אופיר כץ: אם זה יקל על הרשות זה אמור גם להגיע לאזרחים
חנוך דב מלביצקי: אתה קם יום אחד ופתאום יש לך עיקול
: היום אתה רשות, הלו
חנוך דב מלביצקי: ואז אתה צריך לבוא ולהסביר בעצם למה אתה גר באותה כתובת
חנוך דב מלביצקי:  זה היה לי, שכה יהיה לי טוב, למה אני גר באותה כתובת 15 שנה, והם שלחו לכתובת אחרת, ותתחיל עם מכתבים וזה ואללה יוסטור
חנוך דב מלביצקי:  לא אישי נגדך
: טוב, יאללה, חבל על הזמן, תדונו בזה בחוק
ענת הר אבן: תחת רשות האכיפה והגבייה יש את מערכת ההוצאה לפועל ואת המרכז לגביית קנסות
ענת הר אבן:  בשנת 2018 תוקן חוק המרכז, היה בו שורה ארוכה של תיקונים קבועים
ענת הר אבן:  בין אחד התיקונים היה תיקון שאפשר למרכז לגביית קנסות לגבות גם קנסות של רשויות מקומיות וועדות מקומיות
ענת הר אבן:  יש שם מנגנון של הסמכה שראש הוועדה המקומית פונה לראש המרכז, ואחר כך פונים לשר
ענת הר אבן:  וכאשר השר מאשר את זה יוצא צו הסמכה
משה סנה: מי גובה בדרך כלל לרשות המקומית?
ענת הר אבן: חברות גבייה פרטיות
ענת הר אבן:  בכנסת הקודמת עבר החוק שמאפשר לחברות הגבייה הפרטיות לגבות, והוסדרו שם מנגנונים שלמים שנועדו לעשות איזשהו איזון בין האזרח לבין חברת הגבייה הפרטית
ענת הר אבן:  בכל זאת, המרכז לגביית קנסות הוא גורם ממשלתי
משה סנה: יותר נכון, יותר מדויק, ממשלתי
ענת הר אבן: לגישתנו כן, יש חולקים על כך
ענת הר אבן:  אבל בכל מקרה המרכז לגביית קנסות מוכן להעמיד את שירותיו לרשויות המקומיות
ענת הר אבן:  יש 30 רשויות מקומיות שכבר עברו את תהליך צו ההסמכה
ענת הר אבן:  זה נותן מענה גם לרשויות המקומיות
: בחוק שהיה לגבי הנושא של תביעות מינהליות ודברים כאלה, הייתה הרי חקיקה שנגמרה בסוף הקדנציה הקודמת ממש עכשיו לגבי הנושא של גבייה ברשויות מקומיות
ענת הר אבן: נכון
:  זה חלק מהעניין הזה או שזה משהו חדש שהגיע?
ענת הר אבן: זה אומר שלרשות המקומית יש כמה אופציות
ענת הר אבן:  חובות ארנונה יכולות לבוא או להוצאה לפועל או לחברות גבייה פרטיות
ענת הר אבן:  באותו הקשר גם קנסות הם יוכלו עכשיו לגבות או באמצעות חברות הגבייה הפרטיות או באמצעות המדינה
: זה בא להסדיר
:  זאת בחירה שלהם
ענת הר אבן: בחירה שלהם
ענת הר אבן:  אנחנו המרכז לגביית קנסות לא רואים את הכיס שלנו, אנחנו רואים את טובת האזרח
ענת הר אבן:  מה שאנחנו מבקשים לעשות זה בעצם להאריך את הוראת השעה בארבע שנים נוספות
משה סנה: למה זה שווה לכם?
: זאת הארכה של הוראת שעה שהייתה
ענת הר אבן: זאת הארכה של הוראת שעה בארבע פלוס שתיים כדי לראות את היעילות
משה סנה: אבל זה מגביר לכם את העבודה
משה סנה:  אני רוצה להבין מה האינטרס שלכם
משה סנה:  אם רשות מקומית עובדת דרככם, עוברת דרככם, זה הרבה יותר עבודה לכם
ענת הר אבן: מסתדרים, ברוך השם
משה סנה: אני מניח שיש פה תקורה
ענת הר אבן: יש תקורה של 3% שניגבת מהגבייה בפועל
: ברור שזה גם אינטרס שלהם לזה, אבל זה בסדר, זה לגיטימי
משה סנה: אני רוצה לדייק ולדעת
ענת הר אבן: את האמת שאנחנו מונעים משליחות
ענת הר אבן:  אנחנו חושבים שהמרכז לגביית קנסות עושה את העבודה בצורה סבירה ומאוזנת, כזו שלא רואה רק את הכיס שלה, אלא באמת את טובת האזרח
משה סנה: לכן אני חושב שהיה צריך להעביר את כולם אליכם, כי זה נכון שהאזרח הרבה יותר - - -
: פה אתה עולה על שדה מוקשים, וחזרנו חזרה לסעיף הקודם
:  כי נכון שהאזרח יראה רשות ממשלתית ולא יראה מולו חברת גבייה חיצונית
חנוך דב מלביצקי: סעדה, אתה לא בא מהרשויות, אתה לא בא מהמוניציפלית
חנוך דב מלביצקי:  סעדה, אל תסבך אותנו
ענת הר אבן: הנושא של חברות גבייה הוסדר בכנסת הקודמת
: משה, אני אסביר לך אחר כך
:  אתה צריך להיות ראש עיר שנה בשביל זה
אופיר כץ: חברי הכנסת, בסדר? סיימתם עם השאלות
אופיר כץ:  אם כך, מי בעד הבקשה? מי נגד? מי נמנע?
אופיר כץ: בעד – 8
אופיר כץ: נמנעים – אין
חנוך דב מלביצקי: למה אתם נגד?
אופיר כץ: שתי ההצעות לפטור הן לקריאה ראשונה בלבד
אופיר כץ:  תודה לכן
ענת הר אבן: היום אחר הצוהריים?
אופיר כץ: את זה אנחנו עוד לא יודעים
אופיר כץ:       << נושא >> הצעות לתיקוני תקנון הכנסת בדבר ועדות הכנסת וסמכויותיהן לרבות ועדות קבועות חדשות << נושא >>
אופיר כץ: עכשיו אנחנו בסעיף ג